Diari Oficial de la Generalitat Valenciana


Sumari del DOGV 1349, del 18-07-1990 (1990/818263)

RESOLUCIÓ de 27 de juny de 1990, del Director General de l'Institut Valencià d'Administració Pública, per la qual s'estableixen, per aquest Institut, les condicions de convalidació dels curses de formació i de perfeccionament realitzats per altres organismes de la Generalitat o d'altres Administracions públiques de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1349

Data del DOGV
:   18-07-1990

Secció del DOGV
:   ALTRES DISPOSICIONS

Número del document
:   1990/818263


Data del document
:   27-06-1990

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 27 de juny de 1990, del Director General de l'Institut Valencià d' Administració Pública, per la qual s'estableixen, per aquest institut les condicions de convalidació dels cursos de formació i de perfeccionament realitzats per altes organismes de la Generalitat o d'altres Administracions Públiques de la Comunitat Valenciana.  
D'acord amb els articles 43 i 45 del Decret del Consell 45/1989, de 4 d'abril, correspon a l'Institut Valencià d?Administració Pública la formació i el perfeccionament del personal al servei de la Generalitat Valenciana, ens locals i altres institucions de Dret Públic.  
No obstant aixà, existeixen en la Comunitat Valenciana altres centres i organismes públics que realitzen diverses activitats de formació adreçades al personal al servei de les Administracions públiques. Per tant, cal establir unes mínimes exigències d'homogeneïtat en el cursos de formació i de perfeccionament impartits per altres organismes diferents de l?Institut Valencià d?Administració Pública, de tal manera que aquest puga convalidar el susdits cursos i expedir-ne el corresponent certificat d'aprofitament o d?assistència, segons els casos, com també, si cal, homologar-los amb els cursos organitzats per aquest Institut, en conseqüència,  
RESOLC  
Que per a la convalidació, per l?Institut Valencià d?Administració Pública, del cursos de formació i perfeccionament organitzats i impartits per altres Administracions o organismes públics, caldrà complir les condicions següents:  
1. Els cursos hauran de tenir la publicitat adequada en la seua convocatòria, de manera que quede assegurat, al màxim possible, el seu coneixement pel col·lectiu a què van adreçats. Preferiblement, la publicitat es garantirà mitjançant la publicació de la convocatòria en el Diari Oficial de la Generalitat Valenciana o en el Butlletí Oficial de la Província, segons els casos.  
Els criteris de selecció d'assistents que establesca la convocatòria hauran de ser objectius i adequats a les característiques dels cursos convocats.  
2. Per a ser considerats com a tals cursos, caldrà que aquests tinguen una durada mínima de quinze hores.  
No tindran la consideració de cursos, activitats de distinta naturalesa com, per exemple, els seminaris, taules redones, debats, conferències, congressos, etc.  
3. El personal que impartesca les diferents matèries dels cursos haurà de pertànyer al professorat oficial o bé ser personal expert en la matèria, en actiu i al servei de l'Administració pública; també podran actuar com a professors, professionals de reconeguda preparació i competència del sector privat, quan calga, per raó dels continguts tècnics de la matèria a impartir i així s'acredite adequadament.  
En relació amb l'anterior, seran convalidables els cursos que s'organitzen a través d'entitats o d'empreses privades de reconeguda solvència i prestigi en el sector de què es tracte, quan no siga possible el seu impartiment pels organismes públics de formació, per raó dels continguts tècnics de les matèries impartides, cosa que haurà de ser acreditada degudament per l'assignació de l?encàrrec a través del corresponent sistema de contractació pública.  
4. L?assistència de l'alumne als cursos haurà de ser controlada per garantir un aprofitament mínim del curs. En tots els casos, caldrà que no supere un percentatge d'absències, el qual es fixa en el quinze per cent del total d'hores del curs, siguen o no justificades les faltes d?assistència.  
5. Perquè l?Institut Valencià d?Administració Pública puga expedir els certificats corresponents d?assistència o d'aprofitament, si es tracta de cursos organitzats per organismes públics que exercesquen la competència per delegació de la Generalitat, a través del conveni corresponent, els susdits organismes hauran d'atenir-se a les previsions del conveni, i a les instruccions generals o particulars que amb aquella finalitat dicte aquest institut.  
En tots els casos, prèviament a la convocatòria del curs corresponent, haurà de trametre?s a l?Institut Valencià d?Administració Pública el projecte de convocatòria i una memòria on conste, com a mínim, el Roc de celebració del curs, programes, professorat, criteris de selecció dels assistents i la classe de proves d'avaluació de l'aprofitament del curs.  
Una volta acordada la convalidació d'aquest, i amb posterioritat a la seua celebració, es trametran a aquest Institut les relacions certificades corresponents d'assistents, amb indicació de si reuneixen o no el nombre d?hores d'assistència previst i si han superat o no les proves avaluatòries finals, a fi de lliurar el certificat que hi corresponga.  
Si es tracta de cursos impartits per organismes públics que fan ús de les seues competències pròpies, es trametran simultàniament, una vegada finit el curs, la convocatòria, la memòria i la relació certificada d?assistents amb les condicions ja indicades, a fi que aquest institut puga, si fa al cas, convalidar el curs celebrat i expedir els certificats corresponents.  
València, 27 de juny de 1990.- El Director de l?IVAP: Rafael de Juan i Fenollar.